उनले तीन सयभन्दा बढी फिल्ममा अभिनय गरिन्, जसमध्ये धेरै निर्माण ८० र ९० को दशकमा बलिउडमा भएका थिए । १९८३ को ‘मवाली’, १९८४ को ‘तोफा’, १९८६ को ‘नगिना’, १९८७ को ‘मिस्टर इन्डिया’, १९८९ ‘चाँदनी’, १९९१ को ‘लम्हे’ र १९९३ को ‘गुमराह’ उनी अभिनीत निकै चर्चित बलिउड फिल्म हुन् । यिनै फिल्मले श्रीदेवीलाई बलिउडमा स्थापित नायिका बनाएको थियो ।श्रीदेवीले सन् १९६० को दशकमा तमिल र मल्यालाम भाषाको चलचित्रमा बाल कलाकारका रूपमा अभिनय सुरु गरेकी थिइन् । कलिलो उमेरमै परिपक्व कलाकारजस्तो भूमिका निर्वाह गरेको देखेर उनलाई निर्देशकको मागमा परेकी थिइन्।
